
          REPUBLIKA HRVATSKA
VUKOVARSKO-SRIJEMSKA ŽUPANIJA

	    OPĆINA BOGDANOVCI
          	       NAČELNIK OPĆINE

KLASA: 024-03/25-01/
URBROJ: 2196-8-01-25-
Bogdanovci, __.__.2025. godine

Na temelju članka 20. i članka 42. stavka 1. točke 1. i 2. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 29. Statuta Općine Bogdanovci („Službeni vjesnik” Vukovarsko-srijemske županije broj 04/21, 21/22), Općinsko vijeće Općine Bogdanovci na svojoj ___ sjednici održanoj __.__.2025. godine donijelo je 
 
ODLUKU
o lokalnim porezima Općine Bogdanovci

 I. OPĆE ODREDBE
Članak 1.
Ovom se Odlukom o lokalnim porezima Općine Bogdanovci (u daljnjem tekstu: Odluka) propisuju vrste lokalnih poreza, visina poreza i visina stope poreza te nadležno porezno tijelo za utvrđivanje i naplatu lokalnih poreza koji pripadaju Općini Bogdanovci.

Članak 2.
II. VRSTE LOKALNIH POREZA 
 
Lokalni porezi Općine Bogdanovci su: 
1. Porez na nekretnine
2. Porez na potrošnju
3. Porez na korištenje javnih površina

Članak 3.
(1) Porez na nekretnine plaća se godišnje u visini od 0,60 eura/m² korisne površine nekretnine za koje je Zakon o lokalnim porezima propisao obvezu plaćanja.
(2) Porez na nekretnine plaćaju domaće i strane fizičke i pravne osobe koje su vlasnici nekretnina na području Općine Bogdanovci.
(3) Nekretnina je svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju. Nekretninom se ne smatraju gospodarstvene zgrade koje služe samo za smještaj poljoprivrednih strojeva, oruđa i drugog pribora te nekretnine za koje se prema odluci o komunalnoj naknadi određuje koeficijent namjene za proizvodni ili neproizvodni poslovni prostor. 
(4) Iznimno od stavka 2. ovog članka, ako se ne može utvrditi vlasnik, porez na nekretnine plaća korisnik nekretnine određen prema odredbama propisa kojim se uređuje komunalno gospodarstvo.
(5) Za novoizgrađene nekretnine obveza plaćanja poreza na nekretnine nastaje danom izvršnosti uporabne dozvole godine za koju se utvrđuje porez odnosno danom početka korištenja nekretnine koja se koristi bez uporabne dozvole.
(6) Od obveze plaćanja poreza na nekretnine oslobađaju se socijalno ugroženi građani, odnosno korisnici zajamčene minimalne novčane naknade.

Članak 4.

(1) Porez na potrošnju alkoholnih pića (vinjak, rakiju i žestoka pića), prirodna vina, specijalna vina, piva i bezalkoholnih pića u ugostiteljskim objektima.
(2) Porez na potrošnju plaća se po stopi od 3%.

Članak 5.
(1) Porez na korištenje javnih površina plaća fizička ili pravna osoba koja koristi javnu površinu na području Općine Bogdanovci i za koju je zaključen ugovor ili temeljem drugog pravnog posla. 
(2) Osnovica za obračun poreza na korištenje javnih površina je iznos ugovorene, odnosno propisane zakupnine, odnosno ugovorene, odnosno propisane naknade za korištenje javne površine.
(3) Porez na korištenje javne površine plaća se po stopi od 20 % ugovorene cijene za korištenje javne površine.
(4) Obaveza plaćanja poreza na korištenje javnih površina dospijeva u roku dospjeća ugovorene, odnosno propisane zakupnine, odnosno ugovorene, odnosno propisane naknade za korištenje javne površine


Članak 6.
Poslove u vezi s utvrđivanjem i naplatom lokalnih poreza obavlja Ministarstvo financija, Porezna uprava.

III. PRIJELAZNE I ZAVRŠNE ODREDBE
Članak 6.
Na sva pitanja koja nisu uređena ovom Odlukom primjenjuje se Zakon o lokalnim porezima. 

Članak 7.
Stupanjem na snagu ove Odluke prestaje važiti Izmjenama i dopunama Odluke o Općinskim porezima dana 29.12.2020. godine, KLASA:410-01/20-01/04, URBROJ: 2196/03-01/01-20-01.
Članak 8.
Ova Odluka stupa na snagu osmog dana od dana objave u „Narodnim novinama“, a objaviti će se i u “Službenom vjesniku” Vukovarsko-srijemske županije.

           PREDSJEDNICA OPĆINSKOG VIJEĆA
[bookmark: _Hlk172880637]						Anamarija Savić Bajac, bacc.admin.publ.

